מקורות הדיכאון שאחרי הלידה עדיין לא הובהרו חד-משמעית בספרות המחקר. כיום קל למצוא (בייחוד באינטרנט) רשימות של גורמים שנחשבים ל'נורית אדומה' להופעת הדיכאון אחרי לידה.
שתי בעיות ייחודיות לדיכאון אחרי לידה הן 1. שהוא משבש את אורח החיים דווקא בזמן שנדרשת השקעה גדולה במיוחד בטיפול בתינוק, בהחזרת האם (ולפעמים האב) לשיווי משקל, ובאינטנסיביות הגבוהה מהרגיל של חיי החברה בהקשר של התעניינות המשפחה והחברים במשפחה ובשלומה; 2. שהוא מופיע דווקא בזמן שלפי הציפיות המוסכמות 'היה אמור' להיות זמן של שמחה, סיפוק והצפה של רגשות חיוביים.